kardosdrur/scandi-wiki huggingface dataset:
Klokkestol

En klokkestol er det stillads, i hvilket større klokker ophænges og svinger. Da ved ringningen hele tårnet sættes i svingninger, må klokkestolen ikke alene være solid, men heller ikke stå i fast forbindelse med tårnets mure. Klokkernes kroner forbindes ved bånd af smedejern med stærke rigler af egetræ, hvis ender er forsynede med jerntapper således, at klokkerne kan vugge i de dertil på den egentlige klokkestol anbragte lejer. Klokkestolen selv er sammennittet af vinkel- og fladjern eller afbundet af godt egetømmer.

Klokkerne bevæges ved en vægtstang, som påvirkes fra neden — oftest ved at trække i et reb. Ved patent-klokkestolen er rigelen af jern og dannet som en krumtap; ved klokkeringningen flyttes klokkens tyngdepunkt derfor langt mindre, og den bliver altså lettere at trække.

Litteratur 
 "Klokkestol" (Salmonsens Konversationsleksikon, 2. udgave, bind XIV, s. 151-152)

Ekstern henvisning 
 Fraugde kirkes nye klokke monteres i klokkestolen - billedserie fra Fraugde Kirke 2011

Kirkeligt interiør
Kirkearkitektur
Grundlovsdag (Sydkorea)

Grundlovsdag (Koreansk: 제헌절) i Sydkorea er den 17. juli, den dag, hvor den sydkoreanske forfatning blev proklameret i 1948. Datoen blev bevidst valgt til at passe til grundlæggelsen den 17. juli i Joseon-dynastiet.

Baggrund 

Da den koreanske halvø blev befriet fra kejserlige japanske styre af de allierede i slutningen af 2. verdenskrig den 15. august 1945, blev den i stedet i en magtkamp mellem Sovjetunionen og USA (Den Kolde Krig). Først i 1948 indtraf en sådan stabilitet, at det blev muligt at afholde et demokratisk valg af de nationale forsamlingsmedlemmer til parlamentet i Sydkorea. De valgte forsamlingsmedlemmer satte sig på at udforme en forfatning og besluttede sig for et præsidentielt og etkammersystem. Forfatningen blev formelt vedtaget og udråbt af den sydkoreanske præsident Syngman Rhee den 17. juli 1948.

Historie 

Grundlovsdag blev proklameret at være en sydkoreansk national mærkedag den 1. oktober 1949 med oprettelsen af den nationale ferielov. Der holdtes en mindesmøde med præsidenten, formanden for nationalforsamlingen, højesterets ledelse og de oprindelige forfatningsmæssige forsamlingsmedlemmer, og borgere hænger nationalflaget ud til erindring. Andre aktiviteter som marathonløb holdes ofte.

Siden 2008 er forfatningsdagen i Sydkorea ikke længere en "helligdag", efter omlægningen af lovgivningen vedrørende den offentlige sektor med en 40-timers arbejdsuge. Det er dog stadig en national mærkedag til minde om begivenheden.

Noter 

Sydkorea
Castle Rising (borg)

Castle Rising er en rion fra en middelalderlig borg i landsbyen Castle Rising i Norfolk, England. Det blev bygget kort efter 1138 af William d'Aubigny 2., der havde avanceret i rang blandt den angelnormanniske adel og blevet jarl af Arundel. Med sin nye rigdom opførte han Castle Rising og den omkringliggende dyrepark, som en kombination fæstning og jagtslot. Det blev nedarvet til Williams efterkommere, inden det overgik til familien de Montalt i 1243. Montalt-familien solgte senere slottet til dronning Isabella, som boede her til hun mistede magten i 1330. Isabella udvidede borgen bygninger og havde en kongelig livsstil, og blev gæstet af sin søn Edvard 3. ved flere lejligheder. Efter hendes død overgik det til Edvard, den sorte prins og dannede hertugdømmet Cornwall.

I 1400-tallet blev borgen i stigende grad værdsat for sine jagtfaciliteter frem for det militære forsvar. Det gik i forfald, og på trods af at have flere bebeolsesbygninger blev det forladt i midten af 1550-tallet. Henrik 8. solgte ejendommen til Thomas Howard, hertug af Norfolk, og størstedelen af bygningerne blev revet ned. Det var ikke før 1800-tallet, hvor Mary og Fulke Greville Howard arvede slottet, at det blev renovereret og restaureret. Victorianske forskere undersøgte stedet og åbnede det for offentligheden. I 1958 overgik slottet til staten, der udførte flere restaureringer og en arkæologiske undersøgelser. I 1998 overdrog English Heritage ledelse til den nuværende ejer Baron Howard af Rising, som fortsat driver det som en turistattraktion. De ter en listed building af 1. grad.

Castle Rising består af tre baileyer, der hver har stor jordvolde, som tilsammen dækker 5 ha, som arkæologerne Oliver Creighton og Robert Higham betragter som nogle af de mest imponerende i Storbritannien. På den indre bailey findes et stort keep, der sandsynligvis er bygget med inspiration fra det på Norwich Castle. Det har mange romanske træk inklusive pilaster, stræbepiller og arkader. Historikerne Beric Morley og David Gurney mener at det er "et af de flotteste normanniske keeps", og dets mililtære anvendelse og politiske symbolik har været diskuteret meget blandt forskere. Omkring borgen lå oprindeligt en velholdt park, hvor der kunne jages hjortevildt og kaniner.

Se også  
 Liste over borge og slotte i England

Referencer

Litteratur

Eksterne henvisninger 

 Official website

Slotte i Norfolk
Spændetrøje

En spændetrøje er en trøje eller jakke af solidt stof med lange ærmer som kan bindes i kors over brystet eller på ryggen, eller fastgøres til en seng eller stol, sådan at brugerens bevægelser hindres. Spændetrøjer har traditionelt været brugt på urolige fanger og psykiatriske patienter.

Årsagen til, at personer bliver udstyret med spændetrøjer, er typisk som følge af fare for, at de kan skade sig selv eller andre. Spændetrøjer er også meget brugt blandt tryllekunstnere, illusionister og "udbryderkonger".

For at en spændetrøje skal fungere effektivt, må den være så lille som mulig. En jakke som er for bred over brystet og armene vil være mulig at komme ud af. Det kan være smertefuldt at være iført spændetrøje over længere perioder. Typisk kan man få hovne albuer og man kan opleve at ens fingre begynder at sove som følge af dårlig blodcirkulation.

Et alternativ til spændetrøjer er fiksering på en seng eller bord, hvor et bælte bliver sat om livet på patienten og arme og ben bliver fikseret med læderremme omkring håndled og ankler.

Strafferedskaber
Psykiatri
Jakker
Dagebøl Kog

Dagebøl Kog er en kog i Dagebøl Sogn. Kogen er omgivet af Mariekog, Klægsøkog, Juliane-Marie Kog og Vesterhavet.

Historie 
Kogen blev inddiget i henhold til en kongelig oktroi dateret 20. september 1700. Inddigningen skete i 1704. Kogen udgjorde et areal på 1.005 dagslet og havde en taksationsværdi på 140.480 rigsdaler i 1864. Administration og politi blev varetaget af en inspektør. I 1860 boede der 350 indbyggere. I kogen lå i 1864 Dagebølkog kirke, præstegård, skole, 1 vindmølle, 3 kroer, 1 toldkontrollørbolig.

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Koge
Nordfrisland
Bergseng Station

Bergseng Station (Bergseng stasjon) er en tidligere jernbanestation på Dovrebanen, der ligger ved Bergseng i Ringsaker kommune i Norge.

Stationen åbnede 15. november 1894, da banen mellem Hamar og Tretten blev taget i brug. Den blev nedgraderet til holdeplads 1. oktober 1923 men atter opgraderet til station 9. december 1945. Den blev fjernstyret 29. april 1966 og gjort ubemandet 2. maj samme år. Betjeningen med persontog ophørte 29. maj 1988, hvor stationen samtidig blev omdannet til fjernstyret krydsningsspor.

Stationen er forsynet med en stationsbygning i rødmalet træ, der blev opført til åbningen i 1894 efter tegninger af Paul Due.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1894
Ophørt i 1988
Jernbanestationer i Hedmark
Brennhaug Station

Brennhaug Station (Brennhaug stasjon) er en tidligere jernbanestation på Dovrebanen, der ligger i Dovre kommune i Norge.

Stationen åbnede 6. december 1913, da banen blev forlænget fra Otta til Dombås. Oprindeligt hed den Brennhaugen, men navnet blev til Brennhaug 23. april 1921. Den blev nedgraderet til holdeplads 1. december 1937 men atter opgraderet til station i december 1940. Betjeningen med persontog ophørte 30. maj 1965, men stationen blev fortsat betjent af godstog. Stationen blev fjernstyret 13. december 1968 og reduceret til fjernstyret krydsningsspor 30. maj 1983.

Stationsbygningen og pakhuset, der begge er i brunmalet træ, blev opført til åbningen i 1913 efter tegninger af Arnstein Arneberg, der havde vundet en arkitektkonkurrence året før.

Litteratur

Eksterne henvisninger 

 Norske jernbanestasjoner om Brennhaug stasjon

Stationer på Dovrebanen
Jernbanestationer i Norge uden persontrafik
Etableret i 1913
Jernbanestationer i Oppland
Brøttum Station

Brøttum Station (Brøttum stasjon) er en tidligere jernbanestation på Dovrebanen, der ligger ved byområdet Brøttum i Ringsaker kommune i Norge. Den "Trondheimske kongevei" og pilegrimsleden fra Hamar til Nidaros gennem Østerdalen går lige forbi stationen.

Stationen åbnede 15. november 1894, da banen mellem Hamar og Tretten blev taget i brug. Den blev fjernstyret 29. maj 1966 og gjort ubemandet 2. maj samme år. Betjeningen med persontog ophørte 29. maj 1988, hvor stationen blev omdannet til fjernstyret krydsningsspor.

Stationsbygningen i rødmalet træ blev opført til åbningen i 1894 efter tegninger af Paul Due. Det var oprindeligt i to etager, men overetagen blev fjernet i 1988. Pakhuset, der også er tegnet af Paul Due, blev flyttet til jernbaneudstillingen på frilandsmuseet Maihaugen i 1988.

28. februar 2003 satte et lastvognstog sig fast i overkørslen ved stationen som følge af glat føre. Et nordgående regiontog på vej til Trondheim kolliderede med anhængeren, men til trods for store materielle skader kom ingen personer til skade ved uheldet.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1894
Ophørt i 1988
Jernbanestationer i Hedmark
NEXT Uddannelse København

NEXT Uddannelse København, også kaldet NEXT, er landets største erhvervs- og gymnasieskole med omkring 7100 elever fordelt på 14 adresser i Storkøbenhavn. 

Erhvervs- og gymnasieskolen tilbyder alle de fire gymnasieretninger: htx, hhx, stx og hf og tre ud af erhvervsuddannelsernes fire hovedindgange: teknologi, byggeri og transport; kontor, handel og forretningsservice; samt omsorg, sundhed og pædagogik. 

Det er derudover muligt at tage flere af erhvervsuddannelser som eux – uddannelsen, der er en kombination af det gymnasiale og erhvervsuddannelse. 

Dertil kommer et bredt udbud af efteruddannelse og 10. klasser.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Målsætningen med fusionen var at tilbyde hele paletten af ungdomsuddannelser, og på den måde give unge i Storkøbenhavn mulighed for at få en attraktiv uddannelse, tæt på hvor de bor og tilpasset den enkelte.

14 Adresser 
NEXT Uddannelse København har 14 afdelinger i Storkøbenhavn. Hovedadressen er Carl Jacobsens Vej 25 i Valby, der ud over direktion og diverse støttefunktioner også huser Sukkertoppen Gymnasium.

Herudover rummer NEXT også fem andre gymnasier: Københavns Mediegymnasium på Frederiksberg, Vibenshus Gymnasium på Østerbro, Baltorp Gymnasium i Ballerup, Sydkysten Gymnasium i Ishøj og Albertslund Gymnasium i Albertslund.

De mere end 40 erhvervsuddannelser, 19 eux-uddannelser, 10. klasserne og NEXTs kursusaktiviteter har hjemme i Emdrup, Nørrebro, Ishøj, Ballerup, Glostrup, Rødovre, Herlev, Kastrup og Høje-Taastrup.

Eksterne henvisninger 

NEXTs hjemmeside
Gymnasier på NEXT
Erhvervsuddannelser på NEXT 
Eux på NEXT
10. klasse på NEXT
Efteruddannelse på NEXT

Uddannelse i København
Gymnasier
Erhvervsuddannelser i Danmark
Rasmus Nicolaisen

Rasmus Nicolaisen (født 16. marts 1997) er en dansk fodboldspiller, der spiller for Toulouse FC i Ligue 1.

Karriere 
Nicolaisen startede sin karriere i Aulum IF som treårig. Han spillede nogle år for FC Midtjylland, inden han i sommeren 2012 blev en del af FC Midtjyllands akademiafdeling.

FC Midtjylland 
Han fik sin debut i Superligaen den 16. april 2017, da han blev skiftet ind i det 76. minut i stedet for Kian Hansen i en 2-2-kamp ude mod Lyngby Boldklub.

Portsmouth 
Den 23. september 2020 sluttede Nicolaisen sig til League One-klubben Portsmouth F.C. på en lejeaftale for resten af sæsonen. Han scorede sit første mål for Portsmouth i en 6-1 sejr i FA Cup mod King's Lynn Town F.C. den 28. november 2020.
I foråret 2021 blev Nicolaisen straffet af Englands fodboldforbund (FA) for brud på bettingregler, da han havde bettet på 53 fodboldkampe.

Toulouse 
Den 17. august 2021, blev Nicolaisen solgt til den franske Ligue 2 klub Toulouse FC og underskrev en fireårig kontrakt.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Marskal af Sovjetunionen

Marskal af Sovjetunionen (, ) var den højeste militære grad i de sovjetiske landstyrker.

I den sovjetiske flåde anvendtes den honorære titel admiral for den sovjetiske flåde som højeste grad.

Historie 

Efter Oktoberrevolutionen i 1917, gennemførtes der udrensninger i officerskorpset i den kejserlige russiske officerer, der blev anset for kontrarevolutionære og fyldt med reaktionære. Sovjetstaten forsøgte så vidt muligt undgå formelle officersgrader, men med tiden blev det nødvendigt at genindføre regulære tjenestegrader (løjtnant op til oberst) i Den røde hær. Den vigtige beslutning blev truffet af Folkekommissærernes råd den september 1935. Men det højeste kommandoniveau "general" nægtede rådet at indføre, da forbindelsen til den tsaristiske russiske militær var for stærk. øverst i hierarkiet er etableredes i stedet graden af Marskal af Sovjetunionen. 

I maj 1940 indførte i stedet en række kommandørgrader som erstatning for den almindelige generalgrad. Marskal af Sovjetunionen erstattede stort set den gamle kejserlige øverstbefalendetiteln generalfeltmarskal. Først og fremmest skabtes titlen af marskal som en ærestitel af officerer i Den Røde Hær, der kæmpede i den russiske borgerkrig.

I alt 41 personer blev udpeget til Marskal af Sovjetunionen. Efter Sovjetunionens sammenbrud i december 1991 pensioneredes alle indehavere af titlen, og graden ophørte med at deles ud. Det tilsvarende kommandoniveau i dagens Rusland, Marskal af Den Russiske Føderation.

Referencer

Eksterne henvisninger 

Militære titler
Militærfolk fra Sovjetunionen
Etableret i 1935
Ophørt i 1991
Floorballligaen 2002-03

Floorballligaen 2002-2003 var den 11. sæson af den bedste danske herrerække i floorball, og blev styret af Dansk Floorball Union. Igen måtte ligaen mangle et enkelt hold for at være fuldtallige med 10 hold i øst og vest. 19 hold var med.

Slutspillet blev afviklet som bedst af to kampe, hvor den samlede målscore talte hvis begge hold havde en sejr

Grundspil

Stilling vest

Kampe vest

Stilling øst

Kampe øst

Topscorer grundspil

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Harpa Þorsteinsdóttir

Harpa Þorsteinsdóttir (født 27. juni 1986) er en islandsk fodbolspiller. Hun spiller som angriber for Stjarnan og Islands landshold.

Klubkarriere 
Hun spillede for Stjarnan fra 2002 til 2007 før hun skiftede til Breiðablik. I 2011 skiftede hun tilbage til Stjarnan. I 2013 var Harpa topscorer i Úrvalsdeild med 28 måli 18 kampe.

International karriere 
Harpa fik sin debut på Islands landshold i marts 2006 i en venskabskamp mod England på Carrow Road. Hun brækkede benet i juli 2009 og måtte forlade Islands trup til EM i fodbold 2009, i stedet fik Kristín Ýr Bjarnadóttir hendes plads.

Landsholdstræner Siggi Eyjólfsson udtog Harpa i Islands trup til EM i fodbold 2013.

Privatliv 
I april 2011 fødte Harpa en søn, Steinar Karl. Hun vendte tilbage til fodbolden tre måneder senere.

Hæder

Klub 
Stjarnan
Vinder
 Úrvalsdeild: 2011
 Bikarkeppni kvenna (Pokalturnering): 2012
 Islandske kvinders League Cup: 2013
 Islandske kvinders Super Cup: 2012

Toere
 Islandske kvinders Super Cup: 2013

Referencer

Eksterne henvisninger 
 Profil på ksi.is 
 Profil på worldfootball.net
 Profil på fussballtransfers.com 
 Profil på soccerway.com
 Profil på soccerdonna.de 
 Profil på uefa.com

Kvindelige fodboldspillere fra Island
Kvindelige fodboldlandsholdsspillere fra Island
Floorballligaen 2003-04

Floorballligaen 2003-2004 var den 12. sæson af den bedste danske herrerække i floorball, og blev styret af Dansk Floorball Union. Ligaen havde igen 10 hold i øst og vest.

Slutspillet ændrede igen form, til bedst af 4 kampe! Hvor det var den samlede pointsum der afgjorde hvem der gik videre. Det var et system der ikke var populært hos trænerne og spillerne.

DM finalen blev afviklet over en kamp, da den blev sendt live på DR TV og som den første kamp blev den afviklet på et TV guld i Valbyhallen.

Sæsonen var ligeså kval til den kommende sæson, hvor rækken blev skåret ned fra 10 hold i øst og vest til 6 hold i øst og vest. Top 6 i øst og vest kvalificerede sig til ligaen næste sæson.

Stilling vest

Kampe vest

Stilling øst

Kampe øst

Topscorer

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Floorballligaen 2004-05

Floorballligaen 2004-2005 var den 13. sæson af den bedste danske herrerække i floorball, og blev styret af Dansk Floorball Union. Sæsonen var den første med 6 hold i øst og vest.

Slutspillet var stadig bedst af 4 kampe systemet, hvor holdet der først fik 5 point gik videre, og i tilfælde af pointlighed, var målscoreren afgørende.Et system der ikke var populært.

DM finalen blev igen afviklet over en kamp.

Stilling vest

Kampe vest

Stilling øst

Kampe øst

Topscorer grundspil

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Fanndís Friðriksdóttir

Fanndís Friðriksdóttir (født 9. maj 1990) er en islandsk fodboldspiller, der spiller som midtbanespiller for Breiðablik og for Islands landshold.

International karriere 
Fanndís fik sin debut for Island i et 2–0 nederlag mod Danmark under Algarve Cup 2009.

Under EM i fodbold 2009 blev Fanndís skiftet ind to gange, hvor Island blev slået ud i første runde. Fire år senere blev hun af landstræner Siggi Eyjólfsson udtaget til Islands trup til EM i fodbold 2013.

Privatliv 
Fanndís' far, Friðrik Friðriksson, er forhenværende fodboldlandsholdsspiller som målmand for Island, og hendes mor er forhenværende alpinskiløber ved vinter-OL 1984, Nanna Leifsdóttir.

Hæder 
 Mest lovende spiller i Breiðablik i 2008

Referencer

Eksterne henvisninger 
 

Kvindelige fodboldspillere fra Island
Kvindelige fodboldlandsholdsspillere fra Island
Personer fra Vestmannaeyjar
Med det hele ...

Med det hele ... (org. Ham on Rye) er en semibiografisk roman fra 1982 (da. 1989) af den amerikanske forfatter og digter Charles Bukowski. Romanen, der regnes for Bukowskis hovedværk, er en dannelsesroman, der skildrer jeg-fortælleren Henry "Hank" Chinaskis barske opvækst og ungdom i Los Angeles' hvide underklassemiljø under 1930'ernes økonomiske depression.

Henry Chinaski er Bukowskis litterære alter ego, og han er en gennemgående karakter i Bukowskis fem semibiografiske værker: Ekstrabudene (1971), Alt forefaldende arbejde (1975), Kvinder (1978), Med det hele … (1982) og Hollywood (1989). I Med det hele ... følger man den unge Henrys tilværelse i barndomshjemmet, hvor faren lader sine frustrationer over bl.a. arbejdsløshed gå ud over sønnen i form af regelmæssige tæsk. Tæsk får Henry også i skolen, hvor omgangstonen er hård og mobning og slagsmål er hverdagskost. Senere stifter Henry bekendtskab med litteraturen og tilbringer mange timer på det lokale bibliotek i selskab med bl.a. D.H. Lawrence, Aldous Huxley og Hemingway. Biblioteket og bøgerne bliver et fristed og får afgørende betydning for Henrys videre færd. Han stifter også bekendtskab med alkoholen, der ligeledes bliver en livslang følgesvend. Man følger Henry fra hans tidlige barndom til USA's indtræden i 2. Verdenskrig.

Med det hele … er skrevet i Bukowskis karakteriske enkle, nøgne stil, hvor rå og nogle gange brutale beskrivelser blandes med en befriende, fandenivoldsk humor. Romanen er derfor på samme tid både morsom, medfølende, frastødende og foruroligende.

Med det hele … udkom på dansk i 1989 i oversættelse af Klaus Lynggaard fra forlaget Per Kofod. I 2017 blev romanen genudgivet i Lynggaards oversættelse af Bechs Forlag - Viatone, der udover den fysiske udgave også har udgivet romanen som e-bog og som lydbog indtalt af Thomas Gulstad.

Noter 

Romaner fra USA
Litteratur i 1982
Floorballligaen 2005-06

Floorballligaen 2005-2006 var den 14. sæson af den bedste danske herrerække i floorball, og blev styret af Dansk Floorball Union. Til denne sæson, blev slutspillet ændret. Bedst af 5 kampe frem til finalen der blev afviklet over en kamp

Stilling vest

Kampe vest

Stilling øst

Kampe øst

Topscorer grundspil

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Engels (by)

Engels (, ) er en havneby på Volgafloden i Saratov oblast i Den Russiske Føderation. Engels ligger overfor fra Saratov, det administrative centrum i oblasten, og er siden 1965 forbundet med Saratov af en bro. Engels har  indbyggere.

Geografi 

Engels ligger på bredden af floden Volga, lige over for den større by Saratov. Byen er det administrative center i Engels rajon og næststørste by i Saratov oblast. Engels ligger i den europæiske del af Rusland, omkring 850 kilometer sydøst for Moskva.

I byen er der russisk-middelhavsstemning, og bygningerne fra 1800-tallet præger byen. Den er forbundet med Saratov via den tre kilometer lange Saratov Bro. I centrum af byen står et stort Friedrich Engels monument. Lidt længere opstrøms Volga ligger byen, der bærer navnet Marx.

Klima 

Engels har koldt tempereret klima, i følge Köppens klimaklassifikation Dfa. Der er betydelig nedbør hele året i Engels. Selv den tørreste måned har stadig meget nedbør. Den gennemsnitlige årlige temperatur i Engels er 7.0 °C, og den gennemsnitlige årlige nedbør er 427 mm.

Historie 

I  grundlagdes bebyggelsen Pokrovskaja sloboda, der fik bystatus 1914 og skiftede navn til Pokrovsk. Med etableringen af den Autonome Socialistiske Sovjetrepublik af volgatyskere () i 1931, blev byen navngivet efter Friedrich Engels. Engels var på den tid volgatyskernes oprindelige hovedstad. Fra 1931 eksisterede et "tysk nationalteater" i Engels med omkring 800 pladser, som primært blev drevet af tyske amatørteatergrupper. Fra 1936 arbejdede de tyske flygtninge, Erwin Piscator og Bernhard Reich på teatret.

Den 12. april 1961 landede Juri Gagarin med rumskibet Vostok 1 på en steppe nær landsbyen Smelovka omkring 25 km fra Engels efter den første bemandede rumflyvning.

Befolkningsudvikling 

Note: Folketællings data

Økonomi 

Industrien i Engels er fokuseret på bilindustri. Der er producenter af trolleybussen Тролза (trolza), jernbanevogne, særlige køretøjer og transportudstyr i byen.

Den tidligere dominerende kemiske industri har stort set indstillet driften.

Flere tyske virksomheder har kontorer eller fabrikker i Engels. Største virksomhed i Engels er firmaet "Robert Bosch Saratov," der fremstiller tændrør, styrenheder, ledningsnet og anden udrustning til den russiske bilindustrien og europæiske bilproducenter. Henkel fremstiller vaskepulver og kemiske produkter til bilindustrien i Engels.

Militær 

De Ruslands militær har flere forlægninger i nærheden af Engels, bl.a. militærluftbasen Engels-2 med tilhørende kaserne. 14 strategiske bombefly af typen Tupolev Tu-160 er stationeret nær Engels. Maskinerne er en del af det 121. tungebombeflys regiment under Den Russiske Føderations Luftvåben. Fra juni 2008 er også de langtrækkende bombefly af typen Tupolev Tu-95MS Tupolev Tu-22M3 baseret på Engels-2. På patruljeflyvninger over Arktis og over Atlanten tankes de i luften af fly af typen Iljusjin Il-78.

Referencer

Eksterne henvisninger 

Byer i Saratov oblast
Etableret i 1747